

|  |  |
| --- | --- |
|  | 22.04.2024 nr 3-17/145 |

**Pakkumuse esitamise ettepanek minikonkursil raamlepingu nr 3-3/3185 alusel "Apollo digitoimingute arendustööde (JKTP, ET-liidestus) teostamine" (viitenumber 275745)**

Siseministeeriumi infotehnoloogia- ja arenduskeskus (edaspidi SMIT või hankija) soovib riigihanke „E-Politsei teenuste ja MISX programmi raamhange (analüüsi- ja arendustööd)" (253771) alusel sõlmitud raamlepingu nr 3-3/3185 alusel sõlmida raamlepingu partneritega hankelepingud minikonkursi osas I ühe full-stack vanemarendaja, osas II ühe full-stack arendaja, osas III ühe süsteemianalüütiku, osas IV ühe automaattestija ja osas V ühe 0,5 kohaga UX/UI disaineri ressursi teenuse ostmiseks ja teeb ettepaneku pakkumuse esitamiseks minikonkursi dokumentides toodud tingimustel.

1. **Üldteave**
   1. Raamleping: reg nr 3-3/3185;
   2. Hanke eest vastutav isik: Lagle Sokmann
   3. Hanke liik: minikonkurss raamlepingu alusel, minikonkursi viitenumber 275745.
   4. Eeldatav maksumus kokku: 445 592,00 eurot km-ta. Osas I …. eurot km-ta, Osas II … eurot km-ta, Osas III … eurot km-ta, Osas IV … eurot km-ta ja Osas V … eurot km-ta.
   5. CPV kood: 72200000-7;
   6. Menetluse teostamise viis: e-menetlus eRHR vahendusel.
   7. Hankelepingu kestus: lepinguliste kohuste täitumiseni (sh ka arve maksmise aeg);
   8. Finantseerimisallikas: …..;
   9. Minikonkurss on jagatud osadeks:
      1. Osa I - Full-stack vanemarendaja;
      2. Osa II - Full-stack arendaja;
      3. Osa III – Süsteemianalüütik;
      4. Osa IV – Automaattestija;
      5. Osa V - UX/UI disainer.
   10. Pakkumuse esitamise tähtaeg: Pakkumuse esitamise täpne kuupäev ja kellaaeg sätestatakse hankemenetluse eest vastutava isiku poolt eRHR-s. Hanke eest vastutaval isikul on õigus muuta pakkumuste esitamise tähtaega ning teha alusdokumentides menetluse käigus avastatud vajalikke mittesisulisi muudatusi ning parandusi. Pakkujal on õigus vajadusel teha ettepanek pakkumuse esitamise tähtaja pikendamiseks.
   11. Pakkumuse jõusoleku tähtaeg: vähemalt 3 kuud alates pakkumuse esitamise tähtpäevast.
   12. Hankija ootus huvitatud isikutele on, et pakkujad teavitaks hankijat aegsasti RHR kaudu riigihanke alusdokumentides avastatud vigade, ebatäpsuste ja ebaselguste parandamiseks ja/või teeks ettepaneku pakkujate hinnangul riigihanke eseme hankimiseks seatud ebaproportsionaalsete või põhjendamatute piirangute leevendamiseks.
   13. RHR üldandmetesse lahtris "lepingu täitmise tähtaeg" määratud kuupäev tähendab lepingu kehtivust, mitte üksnes täitja kohustuste täitmise tähtaega ning lähtub seetõttu nii täitja kui tellija kohustuste nõuetekohase täitmise tähtaegadest, sh hõlmatud on ka hankija arve tasumiseks kuluv aeg. Pakkujal tuleb lepingu sõlmimise korral lähtuda enda kohustuste tähtaegsel täitmisel lepingu projektis või tehnilises kirjelduses määratud täitmise/lepingu eseme tarnimise tähtajast.
2. **Minikonkursi dokumendid** koosnevad käesolevast dokumendist ning järgmistest lisadest:
   1. Lisa 1- Hankelepingu projekt osas I;
   2. Lisa 1.1 - Hankelepingu projekt osas II;
   3. Lisa 1.2 - Hankelepingu projekt osas III;
   4. Lisa 1.3 - Hankelepingu projekt osas IV
   5. Lisa 1.4 - Hankelepingu projekt osas V;
   6. Lisa 2 - Vastavustingimused;
   7. Lisa 2.1. Full-stack vanemarendaja CV vorm (sisaldab rollile kehtestatud vastavustingimusi);
   8. Lisa 2.2. Full-stack arendaja CV vorm (sisaldab rollile kehtestatud vastavustingimusi);
   9. Lisa 2.3. Süsteemianalüütiku CV vorm (sisaldab rollile kehtestatud vastavustingimusi);
   10. Lisa 2.4. Automaattestija CV vorm (sisaldab rollile kehtestatud vastavustingimusi);
   11. Lisa 2.5. UX/UI disaineri CV vorm (sisaldab rollile kehtestatud vastavustingimusi).
   12. Lisa 3 - Hindamiskriteeriumid ja hinnatavad näitajad (eRHR vorm);
   13. Lisa 4 - Kõrvaldamise alused (eRHR vorm).

3. Olelusringi kulude arvestamine

* 1. Tegemist on hankijal juba olemas ja kasutuses olevate infosüsteemi (täiendavate) arendustöödega. Lepingu täitmise tulemusel ei teki uut iseseisvat infosüsteemi terviklahendust, mille käitamine eeldaks (märkimisväärsete) täiendavate kulutuste tekkimist nt riistvarale või erinevatele kaudsetele kuludele vmt ning mida saaks arvesse võtta ja lahendada käesoleva minikonkursi raames. Kõnealuse infosüsteemi käitamisega seotud kulutuste määr on praktikas üldjoontes välja kujunenud (lähtuvalt sihtotstarbest, kasutusintensiivsusest jpm) ning tulenevalt hankija asutuse struktuurist ja eelarvestamise süsteemist on infosüsteemide ülalpidamiskulude katmine lahendatud erinevate kombineeritavate tark- ja riistvaraliste lahendustega, mida hangitakse teiste hangete kaudu. Hankija hindab pakkumuste hindamisel ühe töötunni teostamise tasu, mis väljendab pakkuja võimekust optimaalsete kuludega töid teostada, täiendavalt ei ole hankija hinnangul oleluskulude hindamine võimalik. Pakkuja pakutav meeskonna koosseis ei mõjuta infosüsteemi elukaare kulusid. Lisaks on planeeritud katta suurem osa võimalikest tekkivatest olelusringikuludest SMITi oma ressursiga.

1. **Minikonkursil osalemise tingimused**
   1. Minikonkursi dokumendid moodustavad ühtse terviku. Dokumendid tehakse täitjatele tasuta kättesaadavaks eRHR-i keskkonna vahendusel.
   2. Minikonkursi dokumentide sisu kohta saab tellijalt selgitusi küsida kirjalikul pöördumisel läbi eRHR-i keskkonna teabevahetuse töölehe. Tellija vastab esitatud küsimustele esimesel võimalusel, võttes arvesse RHS § 46 lg 1 ja konkreetse minikonkursi pakkumuste esitamise tähtaega.
2. **Pakkumuse vormistamine, esitamine ja muutmine** 
   1. Pakkumus tuleb esitada elektrooniliselt eRHR-i kaudu aadressil [https://riigihanked.riik.ee](https://riigihanked.riik.ee/).
   2. Dokumendid vormistada PDF-vormingus või mõnes muus üldlevinud vormingus.
   3. Kui esitatavate dokumentide koosseisus on kolmanda osapoole poolt kirjalikult allkirjastatud dokumente, esitada dokument skaneeritud kujul ning originaaldokument esitada ainult juhul, kui tellijal on tekkinud kahtlus dokumendi osas.
   4. Iga viidet, mille hankija teeb minikonkursi alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile, märgisele vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb minikonkursi alusdokumentides ostuallikale, protsessile, kaubamärgile, patendile, tüübile, päritolule, märgisele või tootmisviisile, tuleb lugeda selliselt, et see on täiendatud märkega „või sellega samaväärne“. Samaväärsus tähendab täpselt samu kasutusomadusi ja funktsionaalsusi. Samaväärsuse korral tuleb pakkujal pakkumuses esitada seda tõendavad dokumendid.
   5. Samaväärsuse pakkumisel peab pakutav lahendus ühtima hankija olemasolevate süsteemidega ning toote ja/või teenuse hind peab sisaldama kõiki migreerimisega seotud lisatasusid. Pakkumus peab vastama esitatud nõuetele või olema sellega vähemalt samaväärne, kuid ühilduma olemasoleva lahendusega. Samaväärsust tõendavad andmed ja dokumendid esitab pakkuja koos pakkumusega. Pakkumuse samaväärsust kontrollivad ja hindavad hankija vastavate erialateadmistega töötajad.
3. **Pakkumuste vastavuse kontrollimine**
   1. Pakkumus tunnistatakse osade lõikes vastavaks, kui see vastab kõikidele minikonkursi vastava osa tingimustele. Tellija võib tunnistada pakkumuse vastavaks, kui selles ei esine sisulisi kõrvalekaldeid minikonkursi tingimustest.
   2. Pakkumuses esitatud andmed peavad olema tõesed, esitatud viisil ja piisava detailsusega, mis võimaldavad hankijal kontrollida nende vastavust minikonkursi alusdokumentides toodud tingimustele.
   3. Tellija nõudel peab täitja pakkumuses esitatud teavet selgitama, piiritlema või täpsustama.
   4. Tellijal on õigus lükata pakkumus osade lõikes tagasi, kui see ei vasta minikonkursi vastavas osas esitatud tingimustele, kui täitja ei esita tähtajaks tellija nõutud selgitusi või täitja selgituste põhjal ei ole võimalik üheselt hinnata pakkumuse vastavust ning juhul, kui täitja on esitanud lisatingimusi, mis ei ole kooskõlas minikonkursi tingimustega.
   5. Hankija lükkab pakkumuse tagasi, kui hankelepingu sõlmimine selle pakkumuse alusel rikuks rahvusvahelist sanktsiooni rahvusvahelise sanktsiooni seaduse tähenduses (RSansS).
4. **Pakkumuste hindamine, edukaks tunnistamine või tagasi lükkamine**
   1. Tellijal on õigus pakkumus osade lõikes tagasi lükata ja otsustada hankelepingut mitte sõlmida või vastavalt raamlepingule minikonkurss kehtetuks tunnistada, kui:
      1. pakkumus(ed) ei vasta tingimustele;
      2. pakkumus(ed) ületavad eeldatavat maksumust;
      3. tellija ei saa projektile rahastust;
      4. omal algatusel põhjendatud vajadusel.
   2. Tellija hindab pakkumusi osade lõikes hindamiskriteeriumi madalaim hind alusel: hinnatakse rolli töötunni maksumust km-ta. Hankija tunnistab igas osas edukaks ühe madalaima töötunni maksumusega pakkumuse ja sõlmib edukaks tunnistatud pakkumuse esitanud pakkujaga hankelepingu.
   3. Kui minikonkursi vastavas osas saab kaks või enam pakkujat võrdse arvu väärtuspunkte, selgitatakse edukas pakkuja välja liisku heites. Liisuheitmise korra määrab hankija.
   4. Tellija võib minikonkursi käigus esitatud pakkumusi osade lõikes hinnata enne pakkumuste vastavuse või pakkujate suhtes kõrvaldamise aluste puudumise kontrollimist. Sellisel juhul kontrollib tellija pakkumuse vastavust ja kõrvaldamise aluste puudumist vaid minikonkursi edukal pakkujal. Kui eduka pakkuja pakkumus osutub kontrollimise tulemusena mittevastavaks või pakkuja kõrvaldatakse minikonkursilt, on tellijal õigus tunnistada edukaks hindamise tulemusena paremusjärjestuses järgmine pakkuja ning teostada kirjeldatud kontrollid tema osas.
5. **Kõrvaldamise aluste kontrollimine, eduka pakkuja äralangemine** 
   1. Tellija kontrollib edukal pakkujalt RHS § 95 lõikes 1 ja 4 sätestatud kõrvaldamise aluseid. Tellija ei sõlmi hankelepingut eduka pakkujaga, kellel esineb mõni § 95 lõikes 1 nimetatud kõrvaldamise alus ning tellija võib kõrvaldada minikonkursilt eduka pakkuja, kellel esineb mõni RHS § 95 lõikes 4 nimetatud kõrvaldamise alus.
   2. Kui edukas pakkuja kõrvaldatakse minikonkursilt, minikonkursil edukas pakkuja võtab tellijast mitteolenevatel põhjustel oma pakkumuse tagasi või ei allkirjasta hankelepingut, mida käsitletakse kui pakkumuse tagasi võtmist RHS § 119 tähenduses, hindab tellija kõiki ülejäänud minikonkursi pakkumusi uuesti ja tunnistab soodsaimaks pakkumuse, mis on pakkumustest majanduslikult soodsaim. Tellija ei ole kohustatud pakkumusi uuesti hindama ja võib tunnistada soodsaimaks esialgsel hindamisel edukuselt järgmiseks osutunud pakkumuse juhul, kui soodsaimaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.
   3. Hankija rakendab RHS § 97 ja pakkuja võib esitada koos pakkumusega või hankija nõudmisel tõendeid heastamismeetmete kohta.

|  |
| --- |
| Lugupidamisega |
| *(allkirjastatud digitaalselt)* |
| Mart Nielsen |
| peadirektor |
|  |

Lisa: Loetletud punktis 2.

Lagle Sokmann, lagle.sokmann@smit.ee